Francis Yao Asare

Francis Yao Asare masanin harhaɗa magunguna ne ɗan ƙasar Ghana kuma ɗan siyasa. Ya yi aiki a muƙamai daban-daban na ministoci kuma ya zama ɗan majalisa na mazaɓar Buem a lokacin jamhuriya ta farko.

 Rayuwar farko da ilimi 
An haifi Francis a Baroda a Kudancin Togoland. Ya yi karatu a makarantar Presbyterian da ke makarantar Anum Mfantsipim a Cape Coast. 

 Aiki da siyasa 
Ya sami horo a matsayin likitan magunguna a asibitin koyarwa na Korle Bu kuma ya yi aiki a matsayin likitan magunguna na ma'aikatan Ghana daga shekarun 1940 zuwa 1947. Ya yi aiki a Buem Krachi Native Authority, Kudancin Togoland Council kuma an zaɓe shi a Majalisar Dokoki mai wakiltar Buem a shekarar 1951.   A wannan shekarar, an naɗa shi Sakataren Minista (mataimakin minista) na ma’aikatar gidaje.  Daga baya kuma aka naɗa shi Ministan Kwadago da haɗin gwiwa da walwalar jama’a da kuma ministan sadarwa na riƙo. A shekarar 1957 aka naɗa shi ministan abinci da noma.  Ya yi aiki a wannan matsayin har zuwa watan Yuni 1960. A ranar 1 ga watan Yuli 1960 an naɗa shi Kwamishinan (Ministan yanki) na yankin Volta. Ya yi aiki a wannan matsayi har zuwa 1961. Daga baya ya zama Shugaban Hukumar Kula da Abinci da Abin sha ta Ƙasa. "The International Who's Who".   An sake zaɓen shi don wakiltar mazaɓar Buem a cikin shekaru masu zuwa har zuwa shekara ta 1965 lokacin da aka yanke masa hukuncin ɗaurin shekaru 21 a gidan yari bisa zargin damfarar gwamnati kuɗi sama da £1. miliyan.   Bayan hambarar da gwamnatin Nkrumah Francis ya shiga harkar kamun kifi kuma aka naɗa shi shugaban kungiyar masu kwale-kwale na ƙasa. 

 Mutuwa 
Francis ya mutu a ranar 7 ga watan Janairu 2004 yana da shekaru 88. An binne shi a garinsu; Buem. 

 Manazarta